Ме́сяца ию́ня в 1-й день
Преподо́бнаго Иусти́на Чели́йскаго

Моли́тва

О прему́дре Иусти́не, злата́я уста́ и Ду́ха Свята́го скрижа́ле! Ты в земне́м житии́ твое́м ре́вность по Бо́зе, любо́вь и ми́лость к стра́ждущим яви́л еси́. Те́мже мо́лим тя: возжзи́ и в нас огнь боголю́бия, ве́ры живы́я и милосе́рдия нелицеме́рнаго.

О челове́че небе́сный и а́нгеле земны́й! Удели́ нам от твоего́ смире́ния, кро́тости и незло́бия; научи́ нас от всего́ се́рдца проща́ти ненави́дящих и оби́дящих нас и воздава́ти блага́я творя́щим нам зла́я. Не оста́ви нас по вся дни моли́твами твои́ми и в час кончи́ны на́шея предста́ни нам све́тлым лице́м, да, избе́гше плене́ния от духо́в зло́бы поднебе́сных, взы́дем ку́пно с тобо́ю в Ца́рство Преве́чнаго Бо́га и Спа́са Христа́, Ему́же со Отце́м и Ду́хом Святы́м подоба́ет сла́ва и благодаре́ние во ве́ки. Ами́нь.

*Утверждена Священным Синодом*

*Русской Православной Церкви*

*17.06.2021 (журнал № 34).*